El Circuit d'Hivern de Vóley Platja de la Comunitat Valenciana arriba a Alboraia aquest dissabte
08 de febrer de 2023

El Circuit d'Hivern de Vóley Platja de la Comunitat Valenciana fa parada aquest cap de setmana a Alboraia. La quarta prova d'aquest circuit puntuable per al rànquing nacional i amb premis en metàl·lic es disputarà el diumenge 12 de febrer en la zona esportiva de la platja de la Patacona, enfront de la plaça del General Basset.

El Circuit d'Hivern de la FVBCV arriba a Alboraia gràcies a la col·laboració de l'Ajuntament d'Alboraia i del club local Beach Arena.

La prova d'Alboraia reunirà jugadors i jugadores de nivell internacional com l'estoniana Kadri Puri i la lituana Erika Kliokmanaite. Anteriorment, el Circuit d'Hivern ha passat per Alacant, la Malva-rosa, Sant Joan d'Alacant, i després d'Alboraia, finalitzarà amb les proves d'Alacant, Oropesa i Gandia.

D'altra banda, el dissabte 11 de febrer tindrà lloc, en les mateixes instal·lacions de la Patacona, la prova mixta amateur en la qual més de 20 parelles lluitaran per les medalles en un dels paratges més icònics de tot el litoral valencià.